22. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 629 της 2/16 Αυγ. 1979 (ΦΕΚ Α΄ 185) Περί επεκτάσεως των διατάξεων του Νόμ. 103/75 και επί του τακτικού Υγειονομικού Προσωπικού του Ταμείου Ασφαλίσεως Επαγγελματιών και Βιοτεχνών της Ελλάδος, το οποίον τυγχάνει υποχρεωτικώς ησφαλισμένων εις τω Ταμείω Συντάξεως και Αυτασφαλίσεως Υγειονομικών Κλάδον Προνοίας. Έχοντες υπ’ όψει: 1.Τας διατάξεις της παρ. β΄ του άρθρ. 3 του Νόμ. 103/75 «περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν. Π. Δ. Δ. απάσης της Χώρας». 2.Τας διατάξεις της παρ. 2 του άρθρ. 5 του Νόμ. 103/75 το οποίον προσετέθη δια της παρ. 4 του άρθρ. 5 του Νόμ. 854/1978. 3.Την υπ’ αριθ. Δ3/2087/6.12.77 (ΦΕΚ 1278/77 Β΄ απόφασιν Πρωθυπουργού και Υπουργού Κοινωνικών Υπηρεσιών. 4.Την γνώμην του Διοικητικού Συμβουλίου του Ταμείου Ασφαλίσεως Επαγγελματιών και Βιοτέχνων της Ελλάδος, ληφθείσαν κατά την υπ’ αριθ. 880/28.3.1979 συνεδρίασιν αυτού. 5.Την υπ’ αριθ. 521/1979 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν: Άρθρ.1.-Το τακτικόν Υγειονομικόν Προσωπικόν του Ταμείου Ασφαλίσεως Επαγγελματιών και Βιοτεχνών της Ελλάδος, το οποίον τυγχάνει υποχρεωτικώς ησφαλισμένον εις τον παρά τω Ταμείω Συντάξεως και Αυτασφαλίσεως Υγειονομικών Κλάδον Προνοίας, εφ’ όσον το εφ’ άπαξ βοήθημα του εν λόγω Κλάδου υπολείπεται της αποζημιώσεως της προβλεπομένης υπό του Νόμ. 103/75, ως ούτος ετροποποιήθη υπό της παρ. 1 του άρθρ. 5 του Νόμ. 854/78 δικαιούται να λάβη παρά του Ταμείου Ασφαλίσεως Επαγγελματιών και Βιοτεχνών της Ελλάδος την προκύπτουσαν διαφοράν μεταξύ του εφ’ άπαξ βοηθήματος του Κλάδου Προνοίας του Τ.Σ.Α.Υ. και της δια του ως άνω Νόμου καθοριζομένης αποζημιώσεως. Άρθρ.2.-Επί των αποδοχών των υπαγομένων εις την ρύθμισιν του παρόντος υπαλλήλων επιβάλλονται αι υπό του άρθρ. 2 του Νόμ. 103/75, ως τούτω αντικατεστάθη υπό της παρ. 3 του άρθρ. 5 του Νόμ. 854/78 προβλεπόμεναι κρατήσεις εφαρμοζομένων αναλόγως και των λοιπών διατάξεων του άρθρου τούτου. Άρθρ.3.-Το εν άρθρ. 1 του παρόντος Δ/τος αναφερόμενον συμπληρωματικόν βοήθημα καταβάλλεται μετά πάροδον έτους από της δημοσιεύσεως του παρόντος. Άρθρ.4.-Η ισχύς του παρόντος Π. Δ/τος άρχεται από της ισχύος του Νόμ. 103/75. 